Diari Oficial de la Generalitat Valenciana


Sumari del DOGV 7122, del 01-10-2013 (2013/9434)

RESOLUCIÓ de 30 de setembre de 2013, del conseller de Presidència i Agricultura, Pesca, Alimentació i Aigua, per la qual es deleguen determinades atribucions en els distints òrgans de la Conselleria de Presidència i Agricultura, Pesca, Alimentació i Aigua.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7122

Data del DOGV
:   01-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9434


Data del document
:   30-09-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 30 de setembre de 2013, del conseller de Presidència i Agricultura, Pesca, Alimentació i Aigua, per la qual es deleguen determinades atribucions en els distints òrgans de la Conselleria de Presidència i Agricultura, Pesca, Alimentació i Aigua. [2013/9434]  
El Decret 19/2012, de 7 de desembre, del president de la Generalitat, determina les conselleries en què s'organitza l'Administració de la Generalitat. La de Presidència i Agricultura, Pesca, Alimentació i Aigua és una de les que formen part de la nostra Administració autonòmica.   
  
El Decret 82/2013, de 21 de juny, del Consell, va aprovar el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua.   
Esta última modificació aconsella la revisió del model de delegació de competències en l'àmbit de la mencionada conselleria, mantenint el principi d'eficàcia que regix l'actuació de les administracions públiques.  
  
En virtut d'això i de conformitat amb el que disposen els articles 28 i 63 de la Llei 5/1983, de 30 de desembre, del Consell i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en la persona titular de la Secretaria Autonòmica de Presidència la resolució dels procediments instats per a delimitar la responsabilitat patrimonial de l'Administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, en l'àmbit de la Secretaria Autonòmica i els seus òrgans directius dependents.  
  
  
Segon  
Delegar en la persona titular de la Secretaria Autonòmica d'Agricultura, Pesca, Alimentació i Aigua, l'exercici de les competències següents:   
1. La resolució dels recursos administratius i de la suspensió de l'execució dels actes impugnats, respecte de les resolucions i els actes adoptats per les direccions generals i la Secretaria Autonòmica, sense perjuí del que disposa l'article 13.2.c de la Llei 30/1992.   
  
2. La resolució dels expedients sancionadors en les matèries pròpies de les direccions generals jeràrquicament dependents de la Secretaria Autonòmica i en les matèries atribuïdes directament a la mateixa Secretaria Autonòmica.  
3. La revisió d'ofici dels actes administratius nuls de ple dret i la declaració de lesivitat dels actes administratius anul·lables dictats per les direccions generals jeràrquicament dependents de la Secretaria Autonòmica i per la mateixa Secretaria Autonòmica.  
4. La resolució dels procediments instats per a delimitar la responsabilitat patrimonial de l'Administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, en l'àmbit de la Secretaria Autonòmica i els seus òrgans directius que en depenen.  
  
5. La resolució de les reclamacions prèvies a la via judicial civil, plantejades en l'àmbit de les direccions generals jeràrquicament dependents de la Secretaria Autonòmica i en l'àmbit de la mateixa Secretaria Autonòmica.  
6. La tramitació i resolució dels expedients d'expropiació forçosa en les matèries de la seua competència, així com l'aprovació de totes les fases comptables del gasto que això comporta.  
7. L'adopció de les resolucions i altres documents relatius a la constitució, fusió, escissió, dissolució i cancel·lació de les societats agràries de transformació.   
8. Les facultats ordinàries en matèria de contractació administrativa i de dret privat, incloses les distintes fases d'ordenació del gasto i l'aprovació de reajustament d'anualitats, i l'adjudicació, modificació o resolució de contractes, tot això amb el límit de 150.000 euros, IVA exclòs, de l'àmbit de gestió de la Secretaria Autonòmica i dels seus òrgans directius dependents, a excepció de les facultats en matèria de contractació delegades en altres òrgans de la Conselleria.  
  
9. L'aprovació de les factures i certificacions d'obra dels capítols II i VI dels programes pressupostaris la competència dels quals tinga atribuïda com a pròpia, així com el gasto que això comporta.   
10. L'aprovació definitiva d'estudis, avantprojectes i projectes en relació amb els contractes sobre matèries de la seua competència.  
11. El nomenament del director facultatiu de l'obra o treball, el nomenament de coordinador en matèria de seguretat i salut durant l'elaboració dels projectes d'obres o la seua execució, i la designació de la representació de l'Administració en la recepció de les obres o treballs, tot això en relació amb els contractes sobre matèries de la seua competència.  
12. L'aprovació de programes de treball i plans de seguretat i salut en el treball establits en l'article 7 del Reial Decret 1627/1997, de 24 d'octubre, pel qual s'establixen disposicions mínimes de seguretat i de salut en les obres de construcció, així com l'acceptació del pla de gestió de residus de la construcció, que s'arreplega en el Reial Decret 105/2008, d'1 de febrer, pel qual es regula la producció i gestió dels residus de construcció i demolició, amb relació a aquelles obres o treballs que es realitzen en les matèries de la seua competència.  
  
13. La resolució i concessió de les ajudes en matèria d'agricultura, pesca, alimentació i aigua, llevat que la persona titular de la Conselleria, en la corresponent convocatòria de subvencions, establisca una altra cosa, així com la retenció del crèdit que haja d'efectuar-se.   
14. Els actes i documents comptables de retenció de crèdit i l'autorització i disposició de gastos i el reconeixement d'obligacions i propostes de pagament dels capítols IV i VII dels programes pressupostaris la competència dels quals tinga atribuïda com a pròpia, i tots els documents comptables dels capítols II i VI, a excepció dels relatius als contractes menors que es tramiten amb càrrec a programes pressupostaris la competència dels quals no tinga atribuïda.   
15. L'adopció de resolucions i la tramitació de tots els documents administratius i economicoadministratius que siguen necessaris per a la gestió de les transferències que, amb caràcter nominatiu, figuren en la Llei de Pressupostos de la Generalitat o siguen aprovades pel Consell, i corresponguen al seu àmbit de gestió.  
16. L'aprovació dels justificants i la resolució d'incidències que es produïsquen després de la concessió de les transferències corrents i de capital que corresponguen al seu àmbit de gestió, inclosa la minoració, revocació o resolució de la subvenció concedida per algun dels supòsits previstos en la normativa vigent, i la incoació i resolució dels expedients de reintegrament, així com la devolució d'avals i garanties prestats pels beneficiaris.  
17. La formalització dels documents administratius relatius a ingressos pressupostaris i fons extrapressupostaris que corresponguen a l'àmbit de gestió de la Secretaria Autonòmica o al dels seus centres directius dependents.  
18. La tramitació i la resolució dels expedients de demora, inclosa la retenció del crèdit, l'autorització de gastos, la disposició i la liquidació del crèdit exigible i la sol·licitud d'ordenació de pagaments del capítol III del pressupost, relacionats amb assumptes de l'àmbit de gestió dels centres directius dependents de la Secretaria Autonòmica o de l'àmbit de gestió de la mateixa Secretaria Autonòmica.  
  
  
Tercer  
Delegar en la persona titular de la Subsecretaria de la Conselleria de Presidència i Agricultura, Pesca, Alimentació i Aigua, l'exercici de les atribucions següents:   
1. La realització de les actuacions necessàries per a gestionar el patrimoni de la Generalitat adscrit a la Conselleria.  
2. La tramitació i resolució dels expedients d'expropiació forçosa en les matèries de l'àmbit de gestió de la Subsecretaria, així com l'aprovació de totes les fases comptables de gasto que això comporta.   
3. La facultat per a autoritzar l'assistència a cursos, jornades, conferències i altres activitats formatives, del personal de la Conselleria, així com la retenció i autorització del gasto per la inscripció i l'assistència.  
  
4. L'aprovació dels expedients de modificació de crèdits que siguen competència de la persona titular de la Conselleria, dins dels límits legals i pressupostaris vigents, a proposta de l'òrgan corresponent, així com la proposta d'aquells l'aprovació dels quals corresponga a altres òrgans de la Generalitat.  
5. La retenció dels crèdits de les caixes pagadores, així com l'aprovació dels comptes justificatius per a la imputació pressupostària dels pagaments realitzats a través del sistema de bestretes de caixa fixa per part de les distintes habilitacions de pagaments.  
6. La formalització dels documents administratius relatius a ingressos pressupostaris i fons extrapressupostaris que corresponguen a l'àmbit de gestió de la Secretaria Autonòmica de Presidència i els seus centres directius dependents, o de la mateixa Subsecretaria.   
7. La tramitació i la resolució dels expedients de demora, inclosa la retenció del crèdit, l'autorització de gastos, la disposició i la liquidació del crèdit exigible i la sol·licitud d'ordenació de pagaments del capítol III del pressupost, quan versen sobre assumptes de l'àmbit de gestió de la Subsecretaria o de la Secretaria Autonòmica de Presidència i els seus centres directius dependents.  
8. Els actes i documents de retenció de crèdit, autorització del gasto, disposició de crèdit, reconeixement d'obligacions i propostes de pagament, dins dels límits legals i reglamentaris, referits a qualsevol capítol de l'estat de gastos, dels programes pressupostaris corresponents a la Subsecretaria, a la Secretaria Autonòmica de Presidència, i a les direccions generals que en depenen.  
9. Les facultats ordinàries en matèria de contractació administrativa i de dret privat, incloses les distintes fases d'ordenació del gasto i l'aprovació de reajustament d'anualitats, i l'adjudicació, modificació o resolució de contractes, tot això amb el límit de 150.000 euros, IVA exclòs, de l'àmbit de gestió de la Subsecretaria i de la Secretaria Autonòmica de Presidència i els seus òrgans directius dependents.  
  
10. L'aprovació de les factures i certificacions d'obra dels capítols II i VI dels programes pressupostaris corresponents a la Subsecretaria, a la Secretaria Autonòmica de Presidència, i a les direccions generals que en depenen.   
11. L'aprovació definitiva d'estudis, avantprojectes i projectes en relació amb els contractes sobre matèries de la competència de la Secretaria Autonòmica de Presidència, i de les direccions generals dependents d'esta, i de la Subsecretaria.  
12. El nomenament del director facultatiu de l'obra o treball, el nomenament de coordinador en matèria de seguretat i salut durant l'elaboració dels projectes d'obres o la seua execució, i la designació de la representació de l'Administració en la recepció de les obres o treballs, tot això en relació amb els contractes sobre matèries de l'àmbit de competències de la Secretaria Autonòmica de Presidència i els centres directius que d'esta depenen i de la Subsecretaria.  
13. L'aprovació de programes de treball i plans de seguretat i salut en el treball establits en l'article 7 del Reial Decret 1627/1997, de 24 d'octubre, pel qual s'establixen disposicions mínimes de seguretat i de salut en les obres de construcció, així com l'acceptació del pla de gestió de residus de la construcció, que s'arreplega en el Reial Decret 105/2008, d'1 de febrer, pel qual es regula la producció i gestió dels residus de construcció i demolició, amb relació a aquelles obres o treballs que es realitzen en les matèries de la competència de la Secretaria Autonòmica de Presidència i dels centres directius que d'esta depenen així com de la Subsecretaria.   
14. L'adopció de resolucions i la tramitació de tots els documents administratius que siguen necessaris per a la gestió de les transferències que, amb caràcter nominatiu, figuren en la Llei de Pressupostos de la Generalitat o siguen aprovades pel Consell, i corresponguen al seu àmbit de gestió, o a l'àmbit de gestió de la Secretaria Autonòmica de Presidència i dels centres directius d'ella dependents.  
15. L'aprovació dels justificants i la resolució d'incidències que es produïsquen després de la concessió de les transferències corrents i de capital que corresponguen al seu àmbit de gestió, inclosa la minoració, revocació o resolució de la subvenció concedida per algun dels supòsits previstos en la normativa vigent, i la incoació i resolució dels expedients de reintegrament, així com la devolució d'avals i garanties prestats pels beneficiaris, en els assumptes de l'àmbit de les seues competències.  
  
  
Quart  
Delegar, en les persones titulars de les direccions generals de la Secretaria Autonòmica de Presidència, l'aprovació dels justificants i la resolució d'incidències que es produïsquen després de la concessió de les transferències corrents i de capital que corresponguen al seu àmbit de gestió, inclosa la minoració, revocació o resolució de la subvenció concedida per algun dels supòsits previstos en la normativa vigent, i la incoació i resolució dels expedients de reintegrament, així com la devolució d'avals i garanties prestats pels beneficiaris, en els assumptes de l'àmbit de les seues competències respectives.  
  
  
Quint  
Delegar, en les persones titulars de les direccions generals de la Secretaria Autonòmica d'Agricultura, Pesca, Alimentació i Aigua, les atribucions següents:  
1. L'adjudicació dels contractes menors dels capítols II i VI dels seus corresponents programes pressupostaris i l'aprovació de totes les fases comptables del gasto que això comporta i la firma dels corresponents documents comptables.   
2. L'aprovació de les factures i certificacions d'obra dels capítols II i VI dels seus respectius programes pressupostaris.   
3. L'aprovació definitiva d'estudis, avantprojectes i projectes en relació amb els contractes sobre matèries de la competència de la respectiva direcció general.  
4. El nomenament del director facultatiu de l'obra o treball, el nomenament de coordinador en matèria de seguretat i salut durant l'elaboració dels projectes d'obres o la seua execució, i la designació de la representació de l'Administració en la recepció de les obres o treballs, tot això en relació amb els contractes sobre matèries de l'àmbit de competències de la direcció general corresponent.  
5. L'aprovació de programes de treball i plans de seguretat i salut en el treball establits en l'article 7 del Reial Decret 1627/1997, de 24 d'octubre, pel qual s'establixen disposicions mínimes de seguretat i de salut en les obres de construcció, així com l'acceptació del pla de gestió de residus de la construcció, que s'arreplega en el Reial Decret 105/2008, d'1 de febrer, pel qual es regula la producció i gestió dels residus de construcció i demolició, amb relació a aquelles obres o treballs que es realitzen en les matèries de la competència de la respectiva direcció general.   
6. Els actes i documents comptables d'autorització i disposició de gastos i el reconeixement d'obligacions i propostes de pagament dels capítols IV i VII dels programes pressupostaris de la seua respectiva competència.   
7. L'adopció de resolucions i la tramitació de tots els documents administratius que siguen necessaris per a la gestió de les transferències que, amb caràcter nominatiu, figuren en la Llei de Pressupostos de la Generalitat o siguen aprovades pel Consell, i corresponguen al seu àmbit de gestió.  
8. L'aprovació dels justificants i la resolució d'incidències que es produïsquen després de la concessió de les transferències corrents i de capital, inclosa la minoració, revocació o resolució de la subvenció concedida per algun dels supòsits previstos en la normativa vigent, i la incoació i resolució dels expedients de reintegrament, així com la devolució d'avals i garanties prestats pels beneficiaris, tot això en l'àmbit de les seues corresponents competències.  
  
9. La tramitació i resolució dels expedients d'expropiació forçosa en les matèries de les seues competències respectives i l'aprovació del gasto que això comporta.   
  
Sext  
Delegar en la persona titular de la Secretaria General Administrativa l'exercici de les competències següents:   
1. La resolució de la devolució de les fiances i avals constituïts a favor de la Conselleria en tots els expedients de contractació.   
2. La firma dels documents comptables que siguen necessaris per a la imputació pressupostària dels pagaments realitzats a través de bestretes de caixa fixa per part de les distintes habilitacions de pagaments.  
3. L'exercici de les competències relatives a la gestió dels gastos de personal, així com la firma de tots els documents administratius i de gestió comptable que siguen necessaris per a la preparació i execució dels dits gastos.  
4. La firma dels documents necessaris per a altes, baixes o modificacions de l'inventari de béns mobles de la Conselleria.   
  
Sèptim  
Delegar en els directors territorials de la Conselleria l'exercici de les competències relatives a la contractació menor dels capítols II i VI, així com la totalitat de les fases del gasto dels contractes destinats a satisfer directament necessitats de les direccions territorials o dels seus centres dependents, excepte les facultats relatives als documents comptables, que correspondran al titular del centre directiu que tinga atribuït el programa pressupostari amb càrrec al qual corresponga tramitar el contracte.   
  
Octau  
Esta delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei 5/1983, de 30 de desembre, del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les atribucions delegades en esta resolució podran ser avocades, en els termes i amb els requisits que establix l'article 14 d'esta última norma.  
  
  
Nové  
En tots els casos en què es faça ús d'esta delegació, s'ha de fer constar expressament esta circumstància en la resolució o acte que s'adopte, i es consideraran dictats per l'òrgan delegatori.  
  
Les atribucions exercides per delegació no podran ser objecte de delegació en un altre òrgan.  
  
Deu  
Queda sense efecte la Resolució de 25 de febrer de 2013, del conseller de Presidència i Agricultura, Pesca, Alimentació i Aigua, per la qual es deleguen determinades atribucions en els distints òrgans de la Conselleria de Presidència i Agricultura, Pesca, Alimentació i Aigua, així com totes les delegacions de firma o d'atribucions que s'hagen dictat amb anterioritat.  
  
Onze  
Esta resolució produirà efectes des del dia que es publique en el Diari Oficial de la Comunitat Valenciana.  
  
València, 30 de setembre de 2013.- El conseller de Presidència i Agricultura, Pesca, Alimentació i Aigua: José Císcar Bolufer.